Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 905/11/7706	Poprad, 18.10.2013
EEČ : 2-57-156-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Poprad zo dňa 2.5.2012, spisová značka 2 Pv 905/11/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 03.10.2011 asi o 18.45 hod. na ceste XXXXX v smere od obce XXXXX na obec XXXXX okr. XXXXX, viedol motorové vozidlo továrenskej značky XXXXX, ev. číslo XXXXX, pričom pri prejazde ľavotočivej zákruty v dôsledku nevenovania dostatočnej pozornosti vedeniu vozidla, prešiel s vozidlom do protismeru, kde za zákrutou prednou pravou časťou vozidla zrazil oproti jazdiacu cyklistku XXXXX, nar. XXXXX, ktorá pri zrážke utrpela pomliaždenie lakťa a ruky vľavo, pomliaždenie a vyvrtnutie ľavého kolena s práceneschopnosťou do 01.11.2011.

Uznesením prokurátora Okresnej prokuratúry Poprad zo dňa 2.5.2012, spisová značka 2 Pv 905/11/7706, bola určená obvinenému skúšobná doba v trvaní 12 mesiacov.
Odôvodnenie:
	Poverený príslušník PZ, OR PZ  Okresného dopravného inšpektorátu v Poprade uznesením sp. zn. XXXXX zo dňa 17.12.2011 začal trestné stíhanie a dňa 22.12.2011 vzniesol obvinenie XXXXX za prečin ublíženia na zdraví podľa  § 158 Trestného zákona, ktorého sa dopustil za okolností uvedených vo výrokovej časti tohto uznesenia. 

Okresný prokurátor v Poprade uznesením  2Pv 905/11 z 02.05.2012, ktoré nadobudlo právoplatnosť 11.05.2012, podľa § 216 ods.1 Trestného poriadku podmienečne zastavil trestné stíhanie proti  obv. XXXXX za prečin ublíženia na zdraví podľa § 158 Trestného zákona.  

	Podľa § 216 ods. 2 Trestného poriadku obvinenému bola určená skúšobná doba  v trvaní  12 /dvanásť/ mesiacov, ktorá uplynula  11.05.2013. Obmedzenia a povinnosti obvinenému uložené neboli.                                                              

	Po uplynutí skúšobnej doby bol na obvineného vyžiadaný odpis z registra trestov, výpis z evidenčnej karty vodiča a správy o povesti. 

	Odpisom z registra trestov je preukázané, že obvinený nemá novší záznam o odsúdení, prípadne inom rozhodnutí v trestnom konaní, resp. súdu. V evidenčnej karte vodiča  nemá záznam za porušenie pravidiel cestnej premávky počas skúšobnej doby. Z miesta bydliska je hodnotený všeobecne. 

	Podľa  ustanovenia § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť  nahradiť  spôsobenú škodu a vyhovel aj ďalším uloženým  obmedzeniam a povinnostiam, rozhodne prokurátor, že sa obvinený osvedčil. Inak rozhodne a to aj počas  skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 2 Trestného poriadku, ak do dvoch rokov od uplynutia skúšobnej doby nebolo vydané rozhodnutie podľa odseku l/  bez zavinenia obvineného, má zato, že sa osvedčil.  

	V danej veci bolo zistené, že obvinený počas  skúšobnej doby  podmienečného zastavenia trestného stíhania viedol riadny život, nedopustil sa žiadneho úmyselného trestného činu, ani iného protispoločenského konania.

 Z uvedených dôvodov bolo potrebné rozhodnúť tak, ako je to konštatované vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Lesňák
prokurátor